laion/Wikipedia-Exotic huggingface dataset:
נבחרת ונואטו בכדורגל

נבחרת ונואטו בכדורגל לגברים (באנגלית: Vanuatu national football team) היא נבחרת הכדורגל הלאומית של ונואטו. בעבר נקראה הנבחרת "ההברידיים החדשים", כמו שם המדינה אותה ייצגה, עד ששינתה את שמה ל"ונואטו" בשנת 1980. הדירוג הנוכחי של נבחרת ונואטו ברשימת הדירוג של פיפ"א, הוא המקום ה-162 בעולם, נכון ל-19 בספטמבר 2024; הניקוד הוא 1,005.49 – ללא שינוי לעומת ניקוד קודם. דירוג השיא 131 נמדד לראשונה באוקטובר 2007, והדירוג הנמוך ביותר 201 נמדד לראשונה באוקטובר 2015. הנבחרת סיימה במקום הרביעי בגביע אוקיאניה לאומות בשנים 1973 (בשם "ההברידיים החדשים"), 2000, 2002, 2008. 1930 עד 1990 - לא נכנסה 1994 עד 2018 - לא העפילה 2022 - פרשה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
מצפה יוסף

מצפה יוסף הוא מצפה הסמוך לראש הר גריזים ליד היישוב השומרוני קריית לוזה. המצפה צופה על קבר יוסף שבעיר שכם, וכן על הר עיבל, מזרח השומרון והרי הגלעד. מצפה יוסף נמצא סמוך לפסגת הר גריזים בכתף ההר היורדת לכיוון מחנה הפליטים בלאטה, במקום הנקרא בפי הערבים תל א-ראס (تل الراس. בתרגום לעברית: גבעת הראש, כשהכוונה לראש ההר), בנקודה שגובהה כ-800 מטרים מעל פני הים, הצופה על העיר שכם, עתיקות שכם הקדומה, וכן על קבר יוסף ומכאן שמו - מצפה יוסף. המצפה כיום משמש כמקום תפילה, בשל היותו הנקודה הקרובה ביותר לקבר יוסף שניתן ליהודים להגיע אליה בחופשיות, והיחידה מחוץ לשכם שניתן לראות ממנה את קבר יוסף. לקבר יוסף עצמו יכולים יהודים להיכנס רק מספר פעמים בשנה, תחת אבטחה של צה"ל. במצפה מתפקד כולל חצות מידי לילה בוא באים אברכים מישובי האזור ללמוד. ההגעה לאתר היא דרך קריית לוזה, שהיא אחת משני המקומות היחידים בהם יש קהילה של השומרונים (השנייה בעיר חולון). ממצפה יוסף ניתן לראות גם את הר עיבל, ולמעשה ניתן לצפות בכל המרחב שבו נערך מעמד הברכה והקללה בעת הכניסה לארץ בראשית תקופת ההתנחלות. כמו כן, כפי העולה מהמקרא, משל יותם נישא בכתף הר גריזים הפונה לשכם הקדומה, לא הרחק מהמצפה. מהמצפה ניתן גם לצפות בשלושת גבולות הארץ ממקום אחד: במערב ניתן לראות את הים התיכון, ממזרח ניתן להבחין בהרי הגלעד שבעבר הירדן, ובימי ראות-טובה ניתן להבחין בחרמון במבט צפונה. המקום צופה גם על עמק המכמתת ועמק בית דג'ן, על הרי מזרח השומרון כולל אזור אלון מורה והר כביר, חוות סקאלי, איתמר וגבעות איתמר, עלי, ועוד. במצפה יוסף נערכו עצרות תפילה המוניות בשנים בהן לא ניתן היה להיכנס לקבר יוסף בשכם. בפברואר 2022 ביקר במקום שחקן הקולנוע ג'ון ווייט יחד עם ראש מועצה אזורית שומרון יוסי דגן. במרץ 2024 ביקרה במקום משלחת של אוונגליסטים מקורבי נשיא ארצות הברית לשעבר דונלד טראמפ, שכללה את טוני פרקינס, אלי כוהנים ומריו ברמניק, יחד עם יוסי דגן וח"כ אוהד טל. באותו החודש ביקרה במקום גם ורוניקה רוחאס, סגנית נשיא אקוודור, יחד עם הארכיבישוף מלכי-סאדק ובליווי יוסי דגן. המקום מאובטח על ידי מוצב של צה"ל שממוקם לצד המצפה. בתחילת שנת 2012 שופץ המצפה בידי המועצה האזורית שומרון, שהתקינה לאורך המצפה מעקה בטיחותי, שילוט ומפות של הנוף. ב-2 ביולי 2024 ירה פלסטיני מאזור שכם לעבר קבוצת מבקרים במצפה, ופצע את אחד מהם באורח קל. קבר יוסף מעמד הר גריזים והר עיבל משל יותם מדיה וקבצים בנושא מצפה יוסף בוויקישיתוף אריאל פייגלין, מצפה יוסף - עוד "חוליה" בשרשרת ההללים במקומות הקדושים, באתר ערוץ 7, 9 באוקטובר 2022 הר גריזים, מצפה יוסף והעיר שכם כוכב הקולנוע מהוליווד התרגש בשומרון: "לב מדינת ישראל", באתר ערוץ 7, 16 בפברואר 2022 מקורבו של טראמפ טוני פרקינס בביקור בשומרון: "אנחנו אתכם - לא נקבל את פתרון שתי המדינות", באתר ערוץ 7, 12 במרץ 2024 אלישע בן קימון, סגנית נשיא אקוודור ביקרה בשומרון: "אני מחזקת אתכם", באתר ynet, 7 במרץ 2024 דיווח ראשוני: פצוע בפיגוע ירי סמוך להר ברכה, באתר "סרוגים", 2 ביולי 2024 מנחם בן שחר, עד לפיגוע בשומרון, משחזר: "העברתי שיחה למטיילים ופתאום מישהו נפל", באתר ערוץ 7, 2 ביולי 2024
שדה בועז

שדה בועז (המכונה גם: נווה חננאל) הוא מאחז ויישוב קהילתי מעורב דתי-חילוני בצפון גוש עציון, הצופה על צומת אל-ח'דר (מפגש כבישים 60 ו-375). שדה בועז הוקם בשנת 2002 על ידי קבוצת סטודנטים ואנשי צבא בראשות חננאל שאר ישוב, שהיישוב מכונה לפרקים על שמו נווה חננאל. שאר ישוב שירת כמ"פ במילואים בגזרה וזיהה במקום נקודה אסטרטגית. היישוב נקרא על שם בעז, גיבור מגילת רות, שגר בבית לחם הסמוכה ועל שם אחת מסצינות המגילה, המתרחשת בשדהו של בועז. בינואר 2006 נהרס מבנה ביישוב על ידי המנהל האזרחי לאחר עימות אלים. באוגוסט 2013 נהרסו ארבעה מבנים ביישוב לאחר שמשרד הביטחון הבטיח לתושבי היישוב לקיים סקר אדמות ולקבוע אדמות מדינה ביישוב. ב-2017 הציעה המדינה לתושבי המאחז לקדם את הכשרתו והסדרת אדמותיו אך להרוס את בתיו. בפברואר 2023 אישר הקבינט להכשיר את היישוב. רוב תושבי המקום הם אקדמאים (רופאים, מורים, מהנדסים, ועוד) וסטודנטים. תושבי המאחז מקפידים על חיי קהילה של חילונים ודתיים, שמירה על הטבע והסביבה, חקלאות ועבודה עברית בלבד, ערבות הדדית ומעורבות בקהילה. היישוב מקיים פרויקט של מפגשים ואירוח מכינות קדם צבאיות. ביישוב מתגוררות כ-50 משפחות, ופועלים בו שני יקבים שדה בועז, ברשת החברתית פייסבוק אתר שדה בועז - ארכיון שדה בועז, באתר מפתח התקציב גרשון הכהן, שדה בעז כאינטרס לאומי במרחב ירושלים רבתי, באתר ייצור ידע (במקור: מקור ראשון), ‏אוגוסט 2017 כבר לא צעירה, באתר ערוץ 7, 16 בפברואר 2023 כוחות הביטחון הורסים תשתיות במאחז שדה בועז בגוש עציון, באתר וואלה, 11 בינואר 2006 שדה בועז: הלקח מגוש קטיף נלמד, באתר ערוץ 7, 12 בינואר 2006 חיים לוינסון, המדינה תהרוס כביש ו-4 מבנים במאחז שדה בועז, באתר הארץ, 7 במרץ 2013 מדינת ישראל על שדה בועז: יהפכו לאדמות מדינה, אך המבנים ייהרסו בכל זאת, באתר כיפה, 22 באוגוסט 2017 חופי עמוס, המדינה לתושבי שדה בועז: פנו את הבתים והאדמות יוסדרו, באתר nrg‏, 16 באוגוסט 2017 עכשיו 14 התיישבות, חברי הקבינט קבעו: אושרה הסדרת 9 ישובים בהתיישבות הצעירה ביו"ש, באתר עכשיו 14, 12 בפברואר 2023 אורלי הררי, "22 שנה חיכינו": בן גביר חגג עם תושבי שדה בועז, באתר ערוץ 7, 13 בפברואר 2023 אלישע נקונצ'ני, ‏ביישוב קטנטן פועלים שני יקבים עם מבחר יינות מקורי, בעיתון מקור ראשון, 2 במאי 2023
מרדוך סטיוארט, דוכס אולבני

מרדוך סטיוארט, דוכס אולבני (באנגלית: Murdoch Stewart, Duke of Albany; ‏1362 – 24 במאי 1425) כיהן כמושל סקוטלנד בין השנים 1420–1424. מרדוך סטיוארט היה בנו של רוברט סטיוארט – אציל סקוטי אשר שימש כעוצר מספר שנים במהלך כהונת המלכים רוברט השני, רוברט השלישי וג'יימס הראשון. מרדוך ירש מאביו את התואר דוכס אולבני בשנת 1420 ואת התארים רוזן פיף ורוזן מנטיית'. מרדוך נשא לאישה את איזבלתה, ברונית לנוקס, בתו של דונכאדה, רוזן לנוקס ונולדו להם ארבעה בנים ובת אחת: רוברט סטיוארט (נפטר בשנת 1421) וולטר סטיוארט (הוצא להורג בשנת 1424) אלסדייר סטיוארט (הוצא להורג בשנת 1424) "ג'יימס השמן" סטיוארט (נפטר בשנת 1451) איזבל - שנישאה לסר וולטר ביוקנן. מרדוך פיקד על מספר התקפות נגד ממלכת אנגליה בראשית המאה ה-15 ונפל בשבי האנגלי בשנת 1402, אולם שב לסקוטלנד בעקבות החלפתו עם הנרי פרסי, הרוזן השני מנורת'מברלנד. מרדוך שימש כעוצר סקוטלנד בתקופת שלטונו של ג'יימס הראשון, אולם עם שובו של ג'יימס איבד מרדוך את מעמדו כעוצר ובמהלך הפרלמנט של מרץ 1424 נעצר מרדוך יחד עם בנו הצעיר, אלסדייר סטיוארט ונכלא בטירה בסנט אנדרוז, ממנה הועבר לטירת קאארלאברוק. רעייתו של מרדוך, ששהתה בביתם בדון נאסרה אף היא והובאה לטירת טנטלון. בנו הבכור של מרדוך, וולטר, נאסר והובא לטירת ד'ה באס, ומשם הובא לטירת סטירלינג וב-24 במאי 1424 נשפט בפני המלך, נמצא אשם בבגידה והוצא להורג. מרדוך ובנו אלכסנדר נשפטו למחרת היום בפני אותו חבר מושבעים ששפט את וולטר, הוכרזו כבוגדים והוצאו להורג על גבעת הידינג הסמוכה לטירת סטירלינג. במשפט נקבע כי כל תאריו של מרדוך ישללו ממנו וממשפחתו. מדיה וקבצים בנושא מרדוך סטיוארט, דוכס אולבני בוויקישיתוף
غ

המונח "רין" מפנה לכאן. אם הכוונה למשמעות אחרת, ראו רין (פירושונים). האות ע'ין (בערבית: غين; נכתבת לעיתים "גֿין" או "ר'ין") היא האות התשע-עשרה באלפבית הערבי. לפניה באה האות עין ואחריה האות פא. ע'ין מייצגת את העיצור /ɣ/ או /ʁ/. בעבר הייתה זו הגייתה של גימ"ל רפה, והיא דומה להגייה המודרנית של האות רי"ש בעברית. בתעתיק אותיות מודרני לשפה העברית, ע'ין מתועתקת לרוב כ"ע'", אך ישנה גם אפשרות להשתמש ב"ג". בתעתיק הגאים האפשרויות המרכזיות הן "ר", "ר'" ו-"ג". במילים שלהן מקבילה ערבית ועברית, כמו שמות של ערים היסטוריות, ע'ין מוחלפת לעיתים בעי"ן, כמו בעזה (غزة, ע'זה), ולעיתים בגימ"ל, כמו בגדאד (بغداد, בע'דאד). בניבים ערביים בהם ג'ים לא מייצגת את העיצור /ɡ/ (כמו גימ"ל), ע'ין משמשת לתעתוק הצליל הזה במילים משפות זרות. כך למשל "בולגריה" תהיה بلغاريا (תעתיק: בלע'אריא). בכתיבה, האות מתחברת מצד ימין וגם מצד שמאל. ע'ין היא אחת משש האותיות הערביות שאין להן מקבילה באלפבית הפיניקי (האחרות הן ת'א, ח'א, ד'אל, צ'אד וט'א). על אף שבאלפביתים פרוטו-שמיים כמו האלפבית הדרום-ערבי מופיעה אות לייצוג פונמה זו, הרי שבאלפבית הפיניקי, שהוא המקור לאלפבית הערבי, כבר לא הייתה אות לייצוג הפונמה הזו. לכן עוצבה ע'ין כגרסה של עין, וללא כל מקבילה פיניקית. בניגוד לארמית ולעברית, שבהן הפונמות הפרוטו-שמיות /ʁ/ (כמו רי"ש מודרנית) ו-/ʕ/ (כמו עי"ן מזרחית) יוצגו על ידי אותה האות (עי"ן), וברבות הימים התמזגו ונהגו שתיהן כ-/ʕ/ – הערבית שמרה על ההבחנה בין שתי הפונמות הפרוטו-שמיות הללו, והן מיוצגות בה על ידי האותיות ע'ין ועין. מדיה וקבצים בנושא غ בוויקישיתוף
נבחרת איי שלמה בכדורגל

נבחרת הכדורגל הלאומית של איי שלמה מנוהלת על ידי פדרציית הכדורגל של איי שלמה (FTF), ומסונפת הנבחרת שייכת לקונפדרציית הכדורגל של אוקיאניה (OFC). נבחרת זו נחשבת לאחת הנבחרות החזקות ביבשת. הדירוג הנוכחי של נבחרת איי שלמה ברשימת הדירוג של פיפ"א, הוא המקום ה-144 בעולם, נכון ל-19 בספטמבר 2024; הניקוד הוא 1,064.11 – ירידה של 3 נקודות לעומת ניקוד קודם. דירוג השיא 120 נמדד לראשונה באוקטובר 2007, והדירוג הנמוך ביותר 200 נמדד לראשונה בדצמבר 2015. עד 1990 - לא נכנסה 1994 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
נבחרת פפואה גינאה החדשה בכדורגל

נבחרת פפואה גינאה החדשה בכדורגל לגברים שייכת לקונפדרציית הכדורגל של אוקיאניה (OFC). הדירוג הנוכחי של נבחרת פפואה גינאה החדשה ברשימת הדירוג של פיפ"א, הוא המקום ה-168 בעולם, נכון ל-19 בספטמבר 2024; הניקוד הוא 984.23 – ללא שינוי לעומת ניקוד קודם. דירוג השיא 153 נמדד לראשונה ביוני 2017, והדירוג הנמוך ביותר 206 נמדד לראשונה באוקטובר 2015. עד 1994 - לא נכנסה 1998 - לא העפילה 2002 - לא נכנסה 2006 - לא העפילה 2010 - נפסלה 2014 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל מספטמבר 1996 – אז החל דירוג פיפ"א לנבחרת זו ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
הריקוד (מאטיס)

"הריקוד" (בצרפתית: "La Dance") הוא ציור פוביסטי מאת הצייר הצרפתי אנרי מאטיס. הוא נחשב לאחת מיצירותיו הידועות ביותר ולנקודת ציון חשובה של הקריירה של מאטיס בפיתוח האמנות המודרנית. לציור שתי גרסאות. המוקדמת יותר מוצגת כיום במוזיאון לאמנות מודרנית בניו יורק, והמאוחרת יותר מוצגת במוזיאון הארמיטאז' בסנקט פטרבורג. בחודש מרץ, 1909, קיבל מאטיס הזמנה ליצירת תמונה זו עבור ביתו המוסקבאי של אספן האמנות הרוסי סרגיי שצ'וקין. לאחר שהזמין ציור זה, פנה שצ'וקין והזמין ממאטיס יצירה נוספת - "מוזיקה" (1910), בה מופיעות דמויות דומות המנגנות ושרות בסביבה דומה. שתי היצירות מתארות דמויות העוסקות בפעילות אמנותית וממשיכים את עיסוקו של מאטיס בתיאור הרמוני של האדם בטבע בכלל ובתיאור איקונוגרפי של אמנות הריקוד בפרט. בציור מתוארות חמש דמויות נשיות עירומות הרוקדות במעגל באופן אקסטטי. הציור משקף את משיכתו של מאטיס לאמנות פרימיטיבית. משיכה זו מעוצבת אל דימוי מטפורי של שחרור מן התרבות. הקצביות ההמשכית של הריקוד, המתבטאת בעיצוב מעגלי וסגור, משדרת מסר של שחרור רגשי ושל הדוניזם. מבחינת עיצובו הציור מעוצב בשטיחות ובסכמאטיות בעיצוב הדמויות, בניגודיות העזה בין הדמויות לבין המרחב הכחול-ירוק הקר, ובשימוש בקווי קונטור. הסביבה בה נמצאות הדמויות מסומלת בעזרת משטחי הצב, אולם היא איננה סביבה מוחשית ובעלת מאפיינים ספציפיים. בגרסה השנייה של הציור, המתוארכת לשנים 1909–1910, שמר מאטיס את מבנה הקומפוזיציה, אולם הפך את הצבעוניות לעזה יותר. גם בעיצוב הקונטורים ניכרת חופשיות ואקספרסיביות רבה יותר. מאטיס עשה שימוש נוסף בקומפוזיציה זו וציטט אותה כחלק מרקע של ציורים אחרים כגון "טבע דומם עם 'הריקוד'" (1909) או "'הריקוד' עם עציץ כובע הנזיר" (1912) . "הריקוד" מקושר לעיתים עם "ריקוד הנערות" מתוך היצירה המוזיקלית המודרנית "פולחן האביב" שהלחין איגור סטרוינסקי שנים ספורות לאחר מכן. הציור זכה התעניינות רבה לצד ביקורת קשה על הסגנון, שהיה שונה מסגנונו הקודם של מאטיס. התמונה מציגה דמויות מוכרות בצורה מופשטת ופרימיטיבית, הרקע מאוד דל והניגודיות בצבעים בולטת מאוד. שצ'וקין, שהזמין את היצירה לביתו קיבל אותה בחשדנות רבה וכתב לאומן "אני מוצא תמונות אלו למעניינות ומקווה לאהוב אותן בהמשך. אני בוטח בך. הקהל נגדך, אך העתיד שיך לך.". עם זאת, התמונה הפכה להיות לאחת היצירות המזוהות ביותר של מאטיס ולאחד הציורים הידועים בעולם. הריקוד, אתר המוזיאון לאמנות מודרנית (באנגלית). הריקוד(הקישור אינו פעיל), אתר מוזיאון הארמיטאז' (באנגלית). ראסל ט. קלמנט. Four French Symbolists. Greenwood Press, 1996. עמוד 114. הציור הידוע בהקשר זה הוא "שמחת החיים" (Le bonheur de vivre), משנת 1905–1906, המוצג כיום באוסף בארנס (Barnes Foundation, Merion, PA). טבע דומם עם הריקוד, אתר מוזיאון ההרמיטאז'. 'הריקוד' עם עציץ כובע הנזיר, תצלום העבודה מאתר Olga's Gallery History and Analysis of Dance II & Music by Henri Matisse (אנג) Sergey Shchukin and Others, אתר ארמיטאז'. (אנג) The Personal Life of Henri Matisse
נייסה

הנייסה (בצ'כית: Lužická Nisa; בפולנית: Nysa Łużycka; בגרמנית: Lausitzer Neiße; בסורבית: Łužiska Nysa) הוא נהר שמוצאו בנובה ווס נד ניסואו (Nová Ves nad Nisou) בצ'כיה בגובה של 774 מטר. הוא זורם לאורך 54 ק"מ בתחומי צ'כיה ולאחר מכן לאורך גבול פולין-גרמניה, ונשפך לנהר האודר בגובה של 32 מטר ליד רצדורף (Ratzdorf). אורכו הכולל של הנהר הוא 252 ק"מ וגליל מימיו משתרע על פני 4,297 קמ"ר. לאחר מלחמת העולם השנייה היה הנהר, יחד עם האודר, לגבול בין פולין לגרמניה. ערים ועיירות על הנהר: יבלונץ נד ניסואו, צ'כיה ורטיסלביצה, צ'כיה ליברץ, צ'כיה זיטאו, גרמניה בוגטיניה (Bogatynia), פולין גרליץ, גרמניה; וזגוז'לץ, פולין פיינסק (Pieńsk), פולין באד מוסקאו, גרמניה; לגניצה, פולין פורסט, גרמניה גובין, פולין מדיה וקבצים בנושא נייסה בוויקישיתוף נייסה, באתר אנציקלופדיה בריטניקה (באנגלית)
מיכאל לאונידאס דרטאוזוס

מיכאל לאונידאס דרטאוזוס (באנגלית: Michael Leonidas Dertouzos, ביוונית: Μιχαήλ Λεωνίδας Δερτούζος;‏ 5 בנובמבר 1936, אתונה – 27 באוגוסט 2001, בוסטון) היה פרופסור במחלקות להנדסת חשמל ולמדעי המחשב ומנהל מעבדת מדעי המחשב ב-MIT בשנים 1974–2001. מעבדה זאת הייתה בחזית מהפכת המחשוב. דרטאוזוס היה בוגר הקולג' של אתונה ולמד באוניברסיטת ארקנסו במסגרת תוכנית פולברייט. קיבל את תואר הדוקטור ב-MIT בשנת 1964, והצטרף לסגל המכון. מעבדת מדעי המחשב, שבראשה עמד, חידשה במגוון תחומים ובהם הצפנת RSA, גיליון אלקטרוני, ה-NuBus, ‏X Window System, והאינטרנט. דרטאוזוס הגדיר את קונסורציום רשת האינטרנט העולמית (World Wide Web Consortium) ומעבדת מדעי המחשב ב-MIT היא הבית של הקונסורציום. תמך בפרויקט GNU ובמוסד לתוכנה חופשית (Free Software Foundation). ב-1968 יסד את קומפיוטק (Computek), חברה שיצרה מסופים גרפיים חכמים בתחילת שנות ה-70 של המאה העשרים. במינהל של הנשיא ג'ימי קרטר היה היושב ראש של קבוצת ייעוץ בנושא מערכות מידע. בשנת 1995 היה חבר במשלחת של ארצות הברית בוועידת ה-G7 בנושא חברת המידע ובשנת 1998 היה יושב ראש משותף של הפורום הכלכלי בדבוס שבשווייץ בנושא חברת הרשת. עסק בעתידנות ועבד כדי להפוך את התחזיות שלו למציאות. בשנת 1976 חזה את תופעת המחשב האישי ואחר כך את מהפכת המידע. היה חסיד דרך השימוש במחשבים בדומה לדרך בה משתמשים בהם היום מתוך מחשבה שהשימוש בהם יהיה קל וטבעי כמו השימוש באוויר לנשימה. בשנת 1997 כתב בכתב העת סיינטיפיק אמריקן שעשינו טעות לפני 300 שנה כאשר הפרדנו טכנולוגיה מהומניות ועכשיו הזמן לשים את שניהם יחד בחזרה. דרטאוזוס היה בעל אזרחות כפולה: אמריקאית ואירופית. הוא נקבר באתונה, יוון. Dertouzos, The Unfinished Revolution: Human-Centered Computers and What They Can Do For Us, 2001, ISBN 0-06-662067-8. Dertouzos, What Will Be: How the New World of Information Will Change Our Lives, 1997, ISBN 0-06-251479-2. K. Warwick "Scrubbing the future clean", Review of 'What will be' by Michael Dertouzos, New Scientist, p. 44, 9th August 1997 "Communications, Computers and Networks", in Scientific American Special Issue on Communications, Computers, and Networks, September, 1991 Made in America: Regaining the Productive Edge, 1989, ISBN 0-262-04100-6. מיכאל לאונידאס דרטאוזוס, ברשת החברתית Goodreads מיכאל לאונידאס דרטאוזוס, באתר פרויקט הגנאלוגיה במתמטיקה מיכאל לאונידאס דרטאוזוס, באתר dblp העמיתים מ-MIT משתתפים בהלוויה של דרטאוזוס ראיון שערך ארטור נורברג עם דרטאוזוס מיכאל דרטאוזוס באתר קורצויל נט הסבר על ה"דודל" (שרבוט גוגל) שפרסמה גוגל לציון יום הולדתו ה-82 של מיכאל דרטאוזוס, באתר מנוע החיפוש "גוגל" (באנגלית)
גות'אם

האם התכוונתם ל... גות'אם (אנגליה) – עיירה בנוטינגהאמשייר שבאנגליה, המוכרת במסורת העממית כעיר של טיפשים גות'אם / גוטהאם – כינוי לעיר ניו יורק שטבע וושינגטון אירווינג גות'אם סיטי – עיר בדיונית המופיעה בחוברות הקומיקס של חברת DC קומיקס, זירת פעילותו העיקרית של באטמן גות'האם – סדרת טלוויזיה העוסקת בימי נעוריו של ברוס ויין בעיר גות'אם
הסוד של אי הקופים

The Secret of Monkey Island (בתרגום חופשי לעברית: הסוד של אי הקופים) הוא משחק הרפתקאות שפותח ופורסם על ידי חברת Lucasfilm (שנקראת נכון לשנת 2012 Lucas Arts) המשחק נוצר בשנת 1988 על ידי רון גילברט, שעיצב אותו עם טים שייפר ודייב גרוסמן. האווירה התבססה על מתקן השעשועים שודדי הקאריביים הנמצא בפארק דיסנילנד. הסוד של אי הקופים היה המשחק החמישי המשתמש במנוע SCUMM, אשר כלל ממשק ידידותי יותר למשתמש ביחס למשחקים בזמנו. המבקרים שיבחו את הסוד של אי הקופים על ההומור שלו, השמע שבו, והמשחקיות, מה שגרם לכך שיצאו לו משחקי המשך, ואף בשנת 2009, יצאה למשחק מהדורה מיוחדת אשר כללה איכות משופרת, דיבוב מלא ואפשרות למעבר למנוע של המשחק המקורי בלחיצת כפתור. המשחק קיבל ביקורות חיוביות בעיתונות המשחקים ברחבי העולם. הסוד של אי הקופים הוא משחק הרפתקאות דו־ממדי בגוף שלישי. הממשק של המשחק הוא "הצבע והקלק" - בצד התחתון של המשחק ישנו סרגל כלים ובו מספר פעלים (לדוגמה, "דבר" ו"קח"). השחקן בוחר אחד מן הפעלים עם העכבר, לוחץ על עצם כלשהו במסך והדמות עליה השחקן שולט, גייבראש, עושה את הפעולה עם העצם. למשל, כאשר השחקן לוחץ על "קח" ואז על פנס, הדמות לוקחת את הפנס. המשחק הוא החמישי ממשחקי לוקאס ארטס שמשתמש במנוע SCUMM. הוא מאופיין בכך שאי־אפשר למות או להיתקע בו (חוץ מסצנה אחת שבה גייבראש נמצא במים, אם הוא לא יוצא מהמים תוך 10 דקות הוא מת, ואז השחקן יכול לחזור לתחילת הסצנה). גייבראש ת'ריפווד מגיע לאי הבדיוני Mêlée Island ובמטרה להיות פיראט. הוא נפגש עם מועצת הפירטים, שלושה שודדים שיכורים, אשר מודעים לו שעליו לעמוד בשלושה אתגרים בשביל להיות פיראט: לחימה, גנבה ומציאת אוצרות. במהלך שלשת האתגרים האלו גייבראש מצליח להסתבך עם השריף של האי ולהתאהב במושלת האי איילן מרלי. לאחר שגייבראש מבצע את האתגרים בהצלחה, לה צ'אק (שהוא היריב של גייבראש לאורך כל סדרת המשחקים), שהוא רוח רפאים של אחד מגדולים והאכזרים שבשודדי הים, חוטף את המושלת אליין ל"אי הקופים" במטרה לשאת אותה לאישה. גייבראש לוקח מספר אנשים ושט איתם לאי הקופים המסתורי. באי הקופים גייבראש נפגש עם שלושה קניבלים צמחונים אשר נותנים לו שיקוי (בירה שחורה) אשר יכול להרוס רוחות רפאים. כשגייבראש מגיע לספינה של לה צ'אק, הוא מגלה שהוא נסע עם אליין בחזרה לאי Mêlée Island, בשביל להתחתן איתה בכנסייה. גייבראש חוזר לאי ופורץ לכנסייה בשביל לעצור את הטקס. לה צ'אק וגייבראש נלחמים עד שגייבראש מצליח להשפריץ על לה צ'אק בירה שחורה ולחסל אותו. המשחק נגמר כשגייבראש ואיילן מביטים בשקיעה. השוואה בין המהדורות של הסוד של אי הקופים לוקאס ארטס אי הקופים הסוד של אי הקופים, באתר PCGamingWiki (באנגלית) הסוד של אי הקופים, במסד הנתונים הקולנועיים IMDb (באנגלית)
אי הקופים 2: נקמתו של לה צ'אק

אי הקופים 2: נקמתו של לה צ'אק הוא משחק הרפתקה שפותח ופורסם על ידי LucasArts ב 1991. זה היה המשחק השני בסדרת אי הקופים, שיצא בעקבות הסוד של אי הקופים, והמשחק השישי של LucasArts שהשתמש במנוע SCUMM. בנוסף היה זה המשחק הראשון שהשתמש במערכת הקול iMUSE. הסיפור מרכזי של המשחק הוא על אדם אשר שואף להיות פירט בשם גייבראש ת'ריפווד. לאחר שהביס לה צ'אק הרוח פירט בסוד של אי הקופים, ההמשך כולל ניסיונות של גייבראש למצוא את האוצר המסתורי, ולזכות בחזרה באהבה של איליין. לוקאס ארטס אי הקופים (סדרת משחקים) אי הקופים 2: נקמתו של לה צ'אק, באתר מסע אל העבר אי הקופים 2: נקמתו של לה צ'אק, באתר PCGamingWiki (באנגלית) אי הקופים 2: נקמתו של לה צ'אק, במסד הנתונים הקולנועיים IMDb (באנגלית)
אי הקופים 3: קללת אי הקופים

אי הקופים 3: קללת אי הקופים הוא משחק הרפתקה שפותח והופץ על ידי לוקאס ארטס בשנת 1997 והוא המשחק השלישי בסדרת משחקי אי הקופים. זה המשחק ה-12 והאחרון מבית לוקאס ארטס שהשתמש במנוע ה-SCUMM, ששודרג למנוע GrimE במשחק הבא בסדרה. המשחק ממשיך בעלילותיו של גייבראש ת'ריפווד המנסה לבטל קללה על אהובתו איליין מארלי. אי הקופים 3: קללת אי הקופים, במסד הנתונים הקולנועיים IMDb (באנגלית)
אי הקופים 4: הבריחה מאי הקופים

אי הקופים 4: הבריחה מאי הקופים (באנגלית: Escape from Monkey Island) הוא משחק הרפתקה שפותח והופץ על ידי לוקאס ארטס בשנת 2000 והוא המשחק הרביעי בסדרת משחקי אי הקופים. זה המשחק השני והאחרון מבית לוקאס ארטס שהשתמש במנוע ה-GrimE, אחרי גרים פנדנגו. המשחק מתחיל כשגייבראש ת'ריפווד ואיליין מארלי שהתחתנו חוזרים לאי מיילי. מכיוון שנעדרו הרבה זמן הם נחשבים למתים והולכות להתקיים בחירות לתפקיד המושל. בעוד איליין רצה בבחירות, גייבראש יוצא לאי לוקה כדי לפגוש את עורכי הדין של איליין ולהביא את הירושה המשפחתית. באי הוא מופלל בשדידת בנק ויוצא לטהר את שמו. באי הוא פוגש את אוזיי מנדרול איש עסקים מאוסטרליה שרוצה לסלק את הפיראטים מהאיים הקריביים. גייבראש מצליח לטהר את שמו ולחזור לאי מיילי עם הירושה המשפחתית. כשהוא חוזר הוא ואיליין מגלים שלה צ'אק חי והוא זה שרוצה להתמנות לתפקיד המושל. גייבראש לומד על כוח וודו חזק בשם The Ultimate Insult (ההעלבה האולטמטיבית) שמורכב מגביע מוזהב, ספל כסף עם פרצוף של קוף וכובע פיראטי בצבע ברונזה שאותם ניתן למצוא באי ג'מבליה. גייבראש מגיע לאי ג'מבליה, שם כדי למצוא את החלקים הוא נאלץ לפוצץ סלעים כדי למצוא את הכובע, לגנוב את ספל כסף ממסעדה ולהשתתף בתחרות צלילה כדי לזכות בגביע הזהב. גייבראש מצליח וחוזר לאי מיילי רק כדי לגלות שלה צ'אק ואוזיי השתלטו על האחוזה, גונבים ממנו את החלקים וזורקים אותו באי הקופים. גייבראש מנסה להימלט מאי הקופים ובדרך הוא לומד שהרמן ט'ובראט (הנווד של האי) הוא בעצם סבה האבוד של איליין שאיבד את הזיכרון לפני 20 שנה והא בעצם מי שסיפר לאוזיי על הסוד של The Ultimate Insult. באי הוא גם פוגש את הנסיך ג'וג'ו קוף שיכול לדבר. ג'וג'ו מלמד את גייבראש על "מנקי קומבאט" (פארודיה על מורטל קומבט). באי גייבראש מגלה את הסוד האמיתי של אי הקופים: מתחת לראשי הקוף הענקים מסתתר רובוט ענק שמופעל על ידי קופים. גייבראש, ג'וג'ו והוראשיו מארלי (שמו האמיתי של הרמן) יוצאים עם הרובוט לעצור את אוזי ולה צ'אק. באי מיילי הם מביסים אותם בקרב "מנקי קומבאט". לאחר הקרב חוזר הוראשיו לתפקיד המושל של האיי מיילי וגייבראש ואיליין יוצאים להרפתקה חדשה. אתר האינטרנט הרשמי של אי הקופים 4: הבריחה מאי הקופים אי הקופים 4: הבריחה מאי הקופים, באתר PCGamingWiki (באנגלית) אי הקופים 4: הבריחה מאי הקופים, במסד הנתונים הקולנועיים IMDb (באנגלית)
רקראטיבו ולבה

ריאל קלוב רקראטיבו דה ולבה (ספרדית: Real Club Recreativo de Huelva) הוא מועדון כדורגל מהעיר ולבה. רקראטיבו ולבה, שהוקם ב-1889, הוא המועדון הראשון בספרד. המועדון שיחק ברוב השנים בליגה הספרדית השנייה ובליגה הספרדית השלישית למעט מס' עונות בודדות בליגת העל הספרדית, בעונת 1978/1979, בעונת 2002/2003, ומעונת 2006/2007 ועד עונת 2008/2009. מדיה וקבצים בנושא רקראטיבו ולבה בוויקישיתוף אתר האינטרנט הרשמי של רקראטיבו ולבה (בספרדית) רקראטיבו ולבה, ברשת החברתית אקס (טוויטר) רקראטיבו ולבה, ביישום טלגרם פרופיל, באתר FootballDatabase.eu ערך זה הוא קצרמר בנושא כדורגל ספרדי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
נומנסיה

קלוב דפורטיבו נומנסיה דה סוריה (ספרדית: Club Deportivo Numancia de Soria) הוא מועדון כדורגל ספרדי מהעיר סוריה. המועדון שיחק מאז 1945 ברוב השנים בהליגה הספרדית הרביעית. בסוף עונת 1998/1999 עלה בפעם הראשונה לליגת העל הספרדית ושיחק במשך 2 עונות עד עונת 2000/2001 שבסיומה ירד לליגה הספרדית השנייה. המועדון שיחק בליגה הספרדית השנייה במשך 3 עונות עד עונת 2003/2004 שבסיומה עלה בפעם השנייה לליגת העל הספרדית. לאחר עונה אחת המועדון ירד שוב לליגה הספרדית השנייה. המועדון שיחק 3 עונות בליגה השנייה ועלה פעם נוספת לליגת העל בעונת 2008/2009. בסוף העונה המועדון ירד שוב לליגה השנייה. בסיום עונת 2019/2020 לליגה השלישית. שנה מאוחר יותר רשמה נומנסיה ירידת ליגה שנייה ברציפות אל הליגה הרביעית לראשונה מזה 32 שנים. מדיה וקבצים בנושא נומנסיה בוויקישיתוף אתר האינטרנט הרשמי של נומנסיה (בספרדית) פרופיל, באתר FootballDatabase.eu ערך זה הוא קצרמר בנושא כדורגל ספרדי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.